**PUBLISKĀ PAKALPOJUMA LĪGUMS Nr.** 2.20.1/PS2014/02

Liepājā, 2014.gada 15. aprīlī

**Valsts SIA „Piejūras slimnīca”**, reģ. nr.40003343729, juridiskā adrese: Jūrmalas iela 2, Liepāja, LV-3401, ***valdes priekšsēdētāja Aigara PUKA un valdes locekļa Imanta STROĻA*** personā, kuri rīkojas, pamatojoties uz VSIA “Piejūras slimnīca” statūtiem (turpmāk - Pasūtītājs), un **SIA ‘’AB Galdnieks’’**, reģ.nr. 42103044853, juridiskā adrese: Strazdu iela 7, Liepāja, LV-3405, kuras vārdā rīkojas ***valdes loceklis Raitis PIĶELIS***, pamatojoties uz statūtiem (turpmāk - Piegādātājs), no otras puses, abi kopā (turpmāk - Līdzēji), bet katrs atsevišķi (turpmāk - Līdzējs), pamatojoties uz Iepirkuma komisijas 2014.gada 31.marta lēmumu, noslēdz šo līgumu (turpmāk - Līgums) par tālāk norādīto:

1. **Līguma priekšmets**

Piegādātājs apņemas *izgatavot,* *piegādāt, uzstādīt un nodot* Pasūtītāja norādītajās telpās *gatavās mēbeles*, turpmāk šā līguma tekstā saukta - Prece, saskaņā ar iepirkuma nolikuma 5. pielikumā „Tehniskā specifikācija” noteiktajām prasībām un Piegādātāja Finanšu piedāvājumu atklātā konkursā „***Iebūvējamo mēbeļu izgatavošana, piegāde un uzstādīšana”, identifikācijas Nr. PS 2014/02,*** norādītajām cenām, kas ir šī līguma 1. Pielikums.

1. **Līguma kopējā summa un samaksas kārtība**
   1. Kopējā līguma summa bez pievienotās vērtības nodokļa (PVN) ir **EUR 44 384.00** (*četrdesmit četri tūkstoši trīs simti astoņdesmit četri euro*). Līguma summa arar PVN **- EUR 53 704.64** (*piecdesmit trīs tūkstoši septiņi simti četri euro un 64 centi*).Līguma kopējā summā ir iekļauti Preces izgatavošanas, transportēšanas, uzstādīšanas izdevumi.
   2. Preču cenas tiek noteiktas *euro*, vadoties no Piegādātāja iesniegtā finanšu piedāvājuma, un tiek norādītas Līguma pielikumā. Līguma darbības laikā Preču cenas paliek nemainīgas.
   3. Pasūtītājs veic pēcapmaksu 100% (*viens simts procentu*) apmērā *20 (divdesmit) darba dienu laikā* no Preces nodošanas - pieņemšanas akta parakstīšanas un rēķina saņemšanas dienas. Pasūtītājs apmaksā pievienotās vērtības nodokli saskaņā ar Latvijas Republikā spēkā esošajiem normatīvajiem aktiem.
   4. Preces apmaksa notiek, veicot maksājumus bezskaidras naudas norēķinos. Par  
      Preču apmaksas dienu tiek uzskatīta diena, kad Pasūtītājs ir pārskaitījis Preču  
      pavadzīmē norādīto summu uz Līgumā norādīto norēķinu kontu, ko apliecina  
      attiecīgais maksājuma uzdevums.
2. **Līguma izpildes termiņš, vieta un nosacījumi**
   1. Līgums stājas spēkā no tā abpusējas parakstīšanas dienas un darbojas līdz Līdzēju saistību pilnīgai izpildei.
   2. Preces izgatavošana, piegāde un uzstādīšana tiek veikta *60 (sešdesmit)* dienu laikā no publiskā pakalpojuma līguma parakstīšanas. Piegādātājs nodrošina Preces piegādi Pasūtītāja darba laikā, veic izkraušanas un mēbeļu uzstādīšanas darbus, netraucējot iestādes darbībai. Prece tiek piegādāta adresē: Dārtas iela 31, Liepāja, Latvija.
   3. Precei jābūt iepakotai tā, lai transportēšanas, pārvietošanas un glabāšanas  
      laikā saglabātos nemainīga tās kvalitāte.
   4. Vienlaikus ar Preces piegādāšanu Piegādātājs iesniedz Pasūtītājam parakstītu pavadzīmi, bet pēc preces uzstādīšanas Piegādātājs iesniedz Pasūtītājam no savas puses parakstītu un apzīmogotu Preces nodošanas - pieņemšanas aktu. Pirms pieņemt  
      Preci, Pasūtītājs ir tiesīgs 5 (*piecu*) darba dienu laikā veikt tās pārbaudi.  
      Pasūtītājs pieņem Preci tikai tad, ja Prece un apjoms atbilst Līguma noteikumiem. Ja Prece atbilst Līguma noteikumiem, Pasūtītājs paraksta nodošanas - pieņemšanas aktu.
   5. Ja Prece neatbilst Līguma noteikumiem (piemēram, nav piegādātas visas  
      Preces, kāda no Precēm ir nekvalitatīva vai bojāta), Pasūtītājs atsakās parakstīt nodošana– pieņemšanas aktu, rakstiski iesniedzot Piegādātājam motivētu atteikumu pieņemt Preci.
   6. Līguma 3.5.punktā noteiktajā gadījumā Piegādātājam par saviem līdzekļiem 10  
      (*desmit*) kalendāro dienu laikā jānovērš Preces neatbilstība Līguma noteikumiem.
   7. Pēc Preces neatbilstības Līguma noteikumiem novēršanas, Piegādātājs nodod  
      Preci saskaņā ar Līguma 3.4.punktā noteikto kārtību.
   8. Ja Piegādātājs, novēršot Preces neatbilstību Līguma noteikumiem, kavē Preces  
      nodošanas termiņu, tas maksā Pasūtītājam Līguma 4.4. punktā noteikto līgumsodu par katru kavējuma dienu, arī par dienām, kurās veikta Preces pārbaude un defektu novēršana.
   9. Piegādātājs uzņemas visu risku, kas saistīts ar Preces pilnīgu vai daļēju bojāeju  
      vai bojāšanos, līdz Preces nodošanai Pasūtītājam.
   10. Preču nodošanas - pieņemšanas aktu un Preču pavadzīmi no Pasūtītāja puses  
       paraksta Pasūtītāja pilnvarotā persona.
3. **Līdzēju atbildība par Līguma nepildīšanu**
   1. Katrs Līdzējs, saskaņā ar Latvijas Republikas normatīvo aktu prasībām, ir  
      atbildīgs par zaudējumiem, ko tas radījis otram Līdzējam ar šī Līguma saistību  
      neizpildi vai nepienācīgu izpildi.
   2. Piegādātājs ir atbildīgs par jebkuru Preces neatbilstību Līguma noteikumiem.
   3. Neviena no Līguma izpildē notikušajām Pasūtītāja saskaņošanām, tostarp Preces  
      pārbaude pirms pieņemšanas, neatbrīvo Piegādātāju no atbildības par Preces  
      neatbilstību Līguma noteikumiem un garantijas saistībām.
   4. Ja Piegādātājs kavē noteikto Preces nodošanas termiņu, tad Piegādātājs mak­sā Pasūtītājam līgumsodu 1% (*viena procenta*) apmērā no Līguma kopējās summas par katru nokavēto dienu, bet ne vairāk kā 10% (*desmit procentus*) no līguma kopējās summas.
   5. Ja Pasūtītājs neveic samaksu Līgumā noteiktajā termiņā, tad Pasūtītājs maksā  
      Piegādātājam līgumsodu 1% (*viena procenta*) apmērā no termiņā nenomaksātās summas par katru nokavēto dienu, bet ne vairāk kā 10% (*desmit procentus*) no līguma kopējās summas.
   6. Līgumsoda samaksa neatbrīvo Līdzējus no Līguma saistību izpildes.
   7. Ja nokavēts kāds no Līgumā noteiktajiem termiņiem, līgumsods tiek aprēķināts  
      par periodu, kas sākas nākamajā darba dienā pēc Līgumā noteiktā saistību  
      izpildes termiņa un ietver dienu, kurā saistības izpildītas.
   8. Pasūtītājs un Piegādātājs tiek atbrīvoti no atbildības par šī Līguma pilnīgu vai  
      daļēju neizpildi, ja tā radusies ārkārtēja, nepārvarama rakstura apstākļu dēļ. Pie  
      šādiem apstākļiem pieder - valsts varas un pārvaldes, pašvaldību institūciju  
      pieņemtie lēmumi, kuri ierobežo vai izslēdz Līguma izpildes iespējas, tiesas  
      pieņemtie lēmumi, avārijas (ugunsnelaime, plūdi, kas saistīti ar šī Līguma  
      izpildi).
   9. Līdzējs, kurš atsaucas uz iepriekšminētajiem apstākļiem, par to iestāšanos otram  
      Līdzējam paziņo ne vēlāk kā 5 (*piecu*) darba dienu laikā, pievienojot kompetentas valsts institūcijas izziņu, kas apstiprina šo faktu.
4. **Preču kvalitāte un garantija**
   1. Piegādātājs piegādā Preci, kas atbilst Līguma noteikumiem. Prece neatbilst Līguma

noteikumiem, ja tai ir kāds no turpmāk uzskaitītajiem defektiem:

* + 1. Prece neatbilst Līgumā, tā pielikumos, normatīvajos aktos vai normatīvi tehniskajos dokumentos noteiktajām prasībām, kā arī parasti izvirzāmām prasībām — tai nepiemīt īpašības un izpildījums, kāds parasti piemīt tāda paša veida precei;
    2. Prece nav derīga mērķiem, kādi paredzēti normatīvi tehniskajos dokumentos  
       un par kuriem Pasūtītājs tieši vai netieši paziņojis Piegādātājam, slēdzot  
       Līgumu;
    3. Prece neatbilst īpašībām vai tās komplektācija neatbilst tai komplektācijai,  
       kādu Līguma slēgšanas laikā Piegādātājs uzrādījis ar Preces paraugiem vai  
       modeļiem;
    4. Prece nav iesaiņota, bet iesaiņojums ir nepieciešams, lai pasargātu Preci  
       no bojājumiem vai bojāšanās;
    5. par Preci sniegta maldinoša, nepatiesa, nepilnīga vai neskaidra (nesalasāma) dokumentācija vai tā nav sniegta vispār un tāpēc Preci nav iespējams lietot paredzētajam nolūkam;
    6. Prece ir viltota;
    7. Prece neatbilst Tehniskajam piedāvājumam (Līguma 1 .pielikums).
  1. Precei ir noteikts 24 (*divdesmit četru*) mēnešu garantijas termiņš no Preces piegādes dienas.
  2. Ja Pasūtītājam nodota Līguma noteikumiem neatbilstoša Prece, garantijas laikā  
     tas ir tiesīgs pieprasīt, lai Piegādātājs bez atlīdzības novērš Preces neatbilstību  
     Līguma noteikumiem. Šajā punktā noteikto tiesību izmantošana neizslēdz Pasūtītāja tiesības pieprasīt no Piegādātāja zaudējuma atlīdzību un līgumsoda samaksu.
  3. Preces neatbilstību Līguma noteikumiem Piegādātājs garantijas laikā novērš 5  
     (*piecu*) darba dienu laikā pēc pieteikuma saņemšanas dienas.
  4. Ja Piegādātājs saskaņā ar Līguma 5.3. punktā noteikto kārtību termiņā nav  
     novērsis Preces neatbilstību Līguma noteikumiem, Pasūtītājs patstāvīgi vai  
     pieaicinot trešās personas ir tiesīgs veikt nepieciešamās darbības, lai nodrošinātu  
     Preces atbilstību Līguma noteikumiem. Piegādātājs šajā gadījumā atlīdzina  
     Pasūtītājam visus šajā sakarā radušos zaudējumus un izdevumus.

1. **Līguma grozīšana kārtība un atkāpšanās nosacījumi**
   1. Līgumā vai tā pielikumos ietvertie nosacījumi var tikt grozīti vai papildināti,  
      abiem Līdzējiem vai to pilnvarotiem pārstāvjiem parakstot vienošanos par  
      grozījumiem Līgumā, kas kļūst par šī Līguma neatņemamu sastāvdaļu. Jebkādai  
      saziņai šī Līguma ietvaros ir jānotiek rakstveidā.
   2. Pasūtītājam ir tiesības vienpusēji atkāpties no Līguma, rakstiski informējot par to  
      Piegādātāju 10 (d*esmit*) dienas iepriekš, ja:
      1. Piegādātājs Preci nav piegādājis un/vai uzstādījis līgumā noteiktajā termiņā;
      2. Piegādātājs pasludināts par maksātnespējīgu;
      3. Piegādātājs līgumā noteiktajā termiņā nav veicis defektu novēršanu.
   3. Gadījumā, ja Līdzēji pārtrauc Līgumu pirms tā izpildes, Pasūtītājs veic norēķinu  
      ar Piegādātāju par saņemtajām Precēm atbilstoši Līgumā noteiktajām cenām.  
      Pasūtītājs ir tiesīgs no Piegādātājam izmaksājamās summas ieturēt aprēķināto  
      līgumsodu un/vai zaudējumu atlīdzību, izņemot līguma 6.2.1. noteiktajā gadījumā minēto pakalpojumu.
2. **Citi noteikumi**
   1. Jautājumus, kas nav atrunāti šajā Līgumā, Līdzēji risina saskaņā ar Latvijas  
      Republikā spēkā esošo normatīvo aktu prasībām.
   2. Visas domstarpības, kas saistītas ar Līguma izpildi, Līdzēji risina vienošanās  
      kārtībā. Vienošanās tiek noformēta rakstiski.
   3. Gadījumā, ja Līdzēji nevar vienoties par konkrētu domstarpību risinājumu, strīds  
      tiek nodots izskatīšanai tiesā Latvijas Republikas normatīvajos aktos noteiktajā  
      kārtībā.
   4. Gadījumā, ja Līguma darbības laikā notiks Pasūtītāja vai Piegādātāja reorganizācija, tā tiesības un pienākumus realizēs tiesību un saistību pārņēmējs.
   5. Līdzēju prasījumi tiek dzēsti ieskaita veidā.
   6. Līdzēji apņemas nodrošināt konfidencialitāti un neizpaust trešajām personām  
      informāciju attiecībā uz otra Līdzēja darbību, klientiem un komercnoslēpumiem,  
      kas tiem kļuvusi zināma, izpildot šo Līgumu, izņemot, ja šos datus pieprasa  
      tiesību aizsardzības iestāde saskaņā ar normatīvo tiesību aktu prasībām.
   7. Piegādātājs nedrīkst nodot saistību izpildi trešajai personai bez Pasūtītāja iepriekšējas rakstiskas piekrišanas.
   8. Juridiskās adreses, bankas rekvizītu, amatpersonu, pilnvaroto personu maiņas  
      gadījumā, Līdzēju pienākums ir 5 (*piecu*) darba dienu laikā paziņot par to otram  
      Līdzējam. Ja kāds no Līdzējiem nesniedz šo informāciju noteiktajā termiņā, tas  
      uzņemas atbildību par visiem zaudējumiem, kas šajā sakarā rodas otram Līdzējam.
   9. Līdzēju pilnvarotās personas Līguma saistību izpildei.
      1. no Pasūtītāja puses: ***XXXXXXXXX***  
         tālr.: XXXXXXXX; e-pasts: XXXXXXXX
      2. no Piegādātāja puses: ***XXXXXXXXX***  
         tālr.: XXXXXXXX; e-pasts: XXXXXXXX
   10. Visa korespondence un sarakste, kas saistīta ar Līguma izpildi, tiek iesniegta otram Līdzējam personiski pret parakstu vai tiek sūtīta ierakstītā vēstulē uz attiecīgā Līdzēja juridisko adresi. Ja korespondenci vai saraksti sūta pa pastu  
       ierakstītā vēstulē, uzskatāms, ka sūtījums iesniegts otram Līdzējam septītajā  
       dienā pēc sūtījuma nodošanas pastā. Līdzējam ir pienākums sniegt atbildi uz  
       otra Līdzēja iesniegto pieprasījumu 3 (*trīs*) darba dienu laikā no pieprasījuma saņemšanas dienas, iesniedzot atbildi otram Līdzējam personiski pret parakstu vai nosūtot pa pastu ierakstītā vēstulē uz otra Līdzēja juridisko adresi.
   11. Līgums izstrādāts un parakstīts 2 (*divos*) autentiskos eksemplāros, katrs eksemplārs uz 3 (*trīs*) lapām, latviešu valodā ar vienādu juridisku spēku, viens līguma eksemplārs glabājas pie Pasūtītāja, bet otrs – pie Piegādātāja.

**8. Līdzēju rekvizīti un paraksti**

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | **PASŪTĪTĀJS**  VSIA ‘’Piejūras slimnīca’’  Reģ.Nr. 40003343729  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_ **A.PUKS**  valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_ **I.STROLIS** | **PIEGĀDĀTĀJS**  SIA ’’AB Galdnieks’’  Reģ.Nr. 42103044853  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  valdes loceklis  \_\_\_\_\_\_\_\_\_\_\_\_\_\_\_\_\_\_\_**R.PIĶELIS** | | |  |  | | --- | --- | | **PASŪTĪTĀJS**  VSIA ‘’Piejūras slimnīca’’  Reģ.Nr. 40003343729  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_ **A.PUKS**  valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_ **I.STROLIS** | **PIEGĀDĀTĀJS**  SIA ’’AB Galdnieks’’  Reģ.Nr. 42103044853  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  valdes loceklis  \_\_\_\_\_\_\_\_\_\_\_\_\_\_\_\_\_\_\_**R.PIĶELIS** | | |
|  |  | |
|  |  | |
|  |  | |
|  |  | |
|  |  |
|  |  |

1. **pielikums**

***2014.gada 15. aprīļa Publiskā pakalpojuma***

***līgumam Nr. 2.20.1/PS2014/02***

**TEHNISKAIS - FINANŠU PIEDĀVĀJUMS**

|  |  |  |  |  |
| --- | --- | --- | --- | --- |
| **Nr.p.k.** | **Iepirkuma pakalpojuma nosaukums (skices nosaukums)** | **Daudzums** | **Vienas vienības cena, EUR,**  **bez PVN** | **Vienību cenu**  **kopsumma,**  **EUR, bez PVN** |
| 1. | AM-N1 komplekts | 2 | 1773.00 | 3546.00 |
| 2. | AM-N4 komplekts | 1 | 1924.00 | 1924.00 |
| 3. | AM-N5 komplekts | 1 | 2410.00 | 2410.00 |
| 4. | BM-N1 komplekts | 1 | 4900.00 | 4900.00 |
| 5. | BM-N2 komplekts | 1 | 2100.00 | 2100.00 |
| 6. | BM-N3 komplekts | 1 | 2725.00 | 2725.00 |
| 7. | BM-N4 komplekts | 1 | 1380.00 | 1380.00 |
| 8. | BM-N5 komplekts | 1 | 2255.00 | 2255.00 |
| 9. | CM-N1 komplekts | 1 | 855.00 | 855.00 |
| 10. | CM-N2 komplekts | 1 | 1260.00 | 1260.00 |
| 11. | CM-N3 komplekts | 1 | 680.00 | 680.00 |
| 12. | DM-N1 komplekts | 1 | 2110.00 | 2110.00 |
| 13. | EM-N1 komplekts | 2 | 885.00 | 1770.00 |
| 14. | EM-N2 komplekts | 1 | 1030.00 | 1030.00 |
| 15. | EM-N3 komplekts | 2 | 695.00 | 1390.00 |
| 16. | FM-N1 komplekts | 1 | 570.00 | 570.00 |
| 17. | FM-N2 komplekts | 2 | 515.00 | 1030.00 |
| 18. | FM-N3 komplekts | 1 | 445.00 | 445.00 |
| 19. | FM-N4 komplekts | 2 | 557.00 | 1114.00 |
| 20. | FM-N5 komplekts | 1 | 820.00 | 820.00 |
| 21. | JM1 skapis -3000/550 | 2 | 925.00 | 1850.00 |
| 22. | JM1 skapis -2200/550 | 2 | 780.00 | 1560.00 |
| 23. | JM2 skapis | 6 | 350.00 | 2100.00 |
| **Nr.p.k.** | **Iepirkuma pakalpojuma nosaukums (skices nosaukums)** | **Daudzums** | **Vienas vienības cena, EUR,**  **bez PVN** | **Vienību cenu**  **kopsumma,**  **EUR, bez PVN** |
| 24. | JM3 nestandarta galdi | 4 | 200.00 | 800.00 |
| 25. | JM4 mīkstie sēdsoli | 6 | 220.00 | 1320.00 |
| 26. | JM5 mīkstie sēdsoli | 4 | 220.00 | 880.00 |
| 27. | JM6 mīkstās sēdvirsmu grupas | 3 | 325.00 | 975.00 |
| 28. | JM7 mīkstās sēdvirsmu grupas | 3 | 195.00 | 585.00 |
| **Kopējā piedāvājuma līgumcena bez PVN (EUR)** | | | | **44 384.00** |
| **PVN 21 % summa (EUR)** | | | | **9 320.64** |
| **Kopējā piedāvājuma līgumcena ar PVN EUR)** | | | | **53 704.64** |

2014.gada 15.aprīlī parakstītais *1. pielikums* ir 2014.gada 15.aprīļa Publiskā pakalpojuma līguma Nr. 2.20.1/PS2014/02 neatņemama sastāvdaļa, kas izprotama, skaidrojama un tulkojama tikai kopsakarībā ar augstāk minēto līgumu.

Pielikums izstrādāts un parakstīts 2 (*divos*) autentiskos eksemplāros, katrs eksemplārs uz 2 (*divām*) lapām, latviešu valodā ar vienādu juridisku spēku, viens pielikuma eksemplārs glabājas pie Pasūtītāja, bet otrs – pie Piegādātāja.

|  |  |
| --- | --- |
| **PASŪTĪTĀJS**  VSIA ‘’Piejūras slimnīca’’  Reģ.Nr. 40003343729  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_ **A.PUKS**  valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_ **I.STROLIS** | **PIEGĀDĀTĀJS**  SIA ’’AB Galdnieks’’  Reģ.Nr. 42103044853  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  XXXXXXXXXXXXX  valdes loceklis  \_\_\_\_\_\_\_\_\_\_\_\_\_\_\_\_\_\_\_**R.PIĶELIS** |